2- Azamul n Saussurien 2.1. – Nwala d akken l’U.S.M. tettunaḥsab am tayunt talemmast. Meɛna mačči d amsuffeɣ n tezrewt n tesnamekt. Tabadut tamezwarut n tayunt-agi newwi-t-id seg temsirt n tesniles tamatut anda Saussure imeslay-d ɣef uzamul, irem anda id-yefka alnamek iwesseɛ kter ɣef win -a n l’U.S.M: ɣef lḥala-agi, azamul yezmer ad yili d awal weḥd-s neɣ d tinawit. Nettuɣal-d ɣer temsirt-agi n yirem n uzamul d wazal-is amecṭuḥ (Azamul= U.S.M), isexdamen s waṭas.